 1 Samuel 3  Noge ahụ niile, nwa okoro ahụ bụ Samuel nọ na-ejere Jehova ozi nihu Ilaị, okwu Jehova kọkwara ụkọ noge ahụ; a dịghị ahụkarị ọhụụ.O wee ruo otu ụbọchị na Ilaị dina nebe ọ na-edina, anya ya amalitewokwa ịhụ inyoghi inyoghi; o nweghị ike ịhụ ụzọ.E menyụbeghị oriọna Chineke, Samuel dinakwa nụlọ nsọ Jehova, bụ ebe igbe Chineke dị.Jehova wee kpọọ Samuel. O wee sị: Lee m.O wee gbakwuru Ilaị, sị: Lee m, nihi na ị kpọrọ m. Ma ọ sịrị: Akpọghị m gị. Gaghachi dinara ala. O wee gaa dinara ala.Jehova wee kpọọ òkù ọzọ, sị: Samuel! Samuel wee bilie gakwuru Ilaị, sị: Lee m, nihi na ị kpọrọ m. Ma ọ sịrị: Akpọghị m gị, nwa m. Gaghachi dinara ala.Ma Samuel amarabeghị Jehova, a malitebeghịkwa ikpughere ya okwu Jehova.Jehova wee kpọọ òkù ọzọ nke ugboro atọ, sị: Samuel! O wee bilie gakwuru Ilaị, sị: Lee m, nihi na ọ ghaghị ịbụ na ị kpọrọ m.Nihi ya, Ilaị sịrị Samuel: Gaa dinara ala, ọ ga-erukwa na ọ bụrụ na ọ kpọọ gị, ị ga-asị, Kwuwe, Jehova, nihi na ohu gị na-ege ntị. Samuel wee gaa dinara ala nebe ọ na-edina.Jehova wee bịa guzoro nebe ahụ kpọọ òkù otú o si kpọọ noge ndị nke ọzọ, sị: Samuel, Samuel! Samuel wee sị: Kwuwe, nihi na ohu gị na-ege ntị.Jehova wee gwa Samuel, sị: Lee! O nwere ihe m ga-eme nIzrel, nke onye ọ bụla nụrụ ya, ntị ya abụọ ga-azụ wuruwuru.Nụbọchị ahụ, m ga-emezu nisi Ilaị ihe niile m kwuru banyere ụlọ ya, site ná mmalite ruo ọgwụgwụ.Gwa ya na m na-ekpe ụlọ ya ikpe ruo mgbe a na-akaghị aka nihi njehie nke ọ maara, nihi na ụmụ ya na-akọcha Chineke, ọ baghịkwara ha mba.Ọ bụkwa ya mere m ji ṅụọ iyi megide ụlọ Ilaị na àjà ma ọ bụ onyinye agaghị egbochi ntaramahụhụ a ga-enye maka njehie ụlọ Ilaị ruo mgbe a na-akaghị aka.Samuel wee dinara ala ruo ụtụtụ. O wee meghee ọnụ ụzọ nke ụlọ Jehova. Ụjọ na-atụkwa Samuel ịkọrọ Ilaị banyere ọhụụ ahụ.Ma Ilaị kpọrọ Samuel, sị: Samuel, nwa m! O wee sị: Lee m.O wee sị: Gịnị bụ ihe ọ gwara gị? Biko, ezochirila m ya. Ka Chineke mee gị otú a, ka ọ tụkwasịkwa ihe na ya ma ọ bụrụ na i zochiere m ihe ọ bụla nime ihe niile ọ gwara gị.Samuel wee gwa ya okwu ahụ niile, ọ dịghịkwa ihe ọ bụla o zochiiri ya. O wee sị: Ọ bụ Jehova kwuru ya. Ihe ọ bụla dị ya mma nanya, ya mee.Samuel nọ na-etolite, Jehova nọnyekwaara ya, o meghịkwa ka okwu ya ọ bụla daa nala.Izrel dum malite na Dan ruo na Bia-shiba wee mara na Samuel bụ onye e nyere ikike ịbụ onye amụma Jehova.Jehova wee pụta ìhè ọzọ na Shaịlo, nihi na Jehova kpugheere Samuel onwe ya na Shaịlo site nokwu Jehova. 